Lovec zločincov

Lovec zločincov (angl. Person of Interest) je americký kriminálny seriál, ktorý sa vysielal od 22. septembra 2011 do 21. júna 2016 na americkej stanici CBS. Seriál je založený na scenári vyvinutom J. J. Abramsom a Jonathanom Nolanom. Dej sa točí okolo bývalého agenta CIA Johna Reesea (Jim Caviezel), ktorý spolupracuje so záhadným miliardárom Finchom (Michael Emerson) aby zabraňovali zločinom v New Yorku.

Postavy
PostavaHerecSéria12345 John Reese Jim Caviezel Hlavná Harold Finch Michael Emerson Hlavná Jocelyn „Joss“ Carter Taraji P. Henson Hlavná Hosť  Lionel Fusco Kevin Chapman Hlavná Sameen Shaw Sarah Shahi  Vedľajšia Hlavná „Root“/Samantha „Sam“ Groves Amy Acker  Vedľajšia Hlavná

 John Reese (Jim Caviezel) –  bývalý člen špeciálnej jednotky Americkej armády a terénny agent CIA, ktorý je pokladaný za mŕtveho po neúspešnej misii v Číne. Reese má značné vojenské a špionážne znalosti, ovláda veľké množstvo zbraní, pästné súboje a sledovacie postupy. O Finchovi vie málo a je často neúspešný keď sa chce o ňom dozvedieť viac.
 Harold Finch (Michael Emerson) – samotársky miliardár a programátorský génius. Vyvinul stroj, ktorý dokáže vybrať čísla Social Security ľudí, ktorí majú vražedné úmysly alebo majú byť obeťami vraždy, založené na dátach o sledovaní. Po traumatickej udalosti, kedy zomrel jeho obchodný partner, naverbuje Reesea, aby mu pomohol zaoberať sa ľuďmi, ktorých „Stroj“ vyberie.
 detektívka Jocelyn „Joss“ Carter (Taraji P. Henson) – detektívka newyorského policajného zboru a bývalá členka Americkej armády v oblasti vyšetrovania. Carterová sa stretne prvýkrát s Reesom po jeho bitke s pár mladíkmi v metre, ale pozná ho len ako chlapa v obleku. Je odhodlaná Reesa zatknúť, ale nakoniec sa spojí s ním a Finchom.
 detektív Lionel Fusco (Kevin Chapman) – skorumpovaný policajt, ktorého Reese vydiera aby pre nich získaval informácie z vnútra polície. Finch neskôr zariadi Fuscov presun do rovnakého okrsku ako Carterová. Postupne začína byť čoraz viac lojálny k FInchovi a Reeseovi.
 Samantha Shaw (Sarah Shahi) – pracovala pre vládu ako zabijak a nevedome odstraňovala "relevantné" čísla, teraz pracuje s Reesom a Finchom.
 Root/Samantha Groves (Amy Acker) – inteligentná počítačová hackerka a veľmi sa zaujíma o Fincha a Stroj.
 Bear – vojensky vycvičený pes, ktorého Reese vyslobodí a nakoniec väčšinu času robí spoločníka Finchovi.

Produkcia
CBS si objednala seriál 13. mája 2011 a pilotný diel bol odvysielaný 22. septembra 2011. Druhá séria, ktorú si objednala 14. marca 2012, mala premiéru 27. septembra 2012.

27. marca 2013 CBS objednala tretiu sériu Lovca zločincov, ktorá sa začala vysielať 24. septembra 2013 v novom čase v utorok o 22:00 na CBS na rozdiel od predchádzajúcich dvoch sérií, ktoré sa vysielali vo štvrtok o 21:00.

Série a časti
Pozri aj Zoznam častí seriálu Lovec zločincov.

 Séria Časti Pôvodne vysielané Premiéra série  Finále série  Premiéra série  Finále série  Stanica  Stanica  1 23 22. september 2011 17. máj 2012 8. január 2013 12. jún 2013CBS Markíza (1–6)Dajto (7–23) 2 22 27. september 2012 9. máj 2013 25. apríl 2016 16. november 2016 Markíza 3 23 24. september 2012 13. máj 2014 22. september 2017 13. október 2017 Dajto 4 22 23. september 2014 5. máj 2015 20. február 2018 8. marec 2018 5 13 3. máj 2016 21. jún 2016 21. jún 2018 30. jún 2018

Ocenenia
Lovec zločincov vyhral ocenenie za Novú najobľúbenejšiu televíznu drámu v 2012 People's Choice Awards.

Zaujímavosť
Otec Jima Caviezela je slovenského pôvodu z otcovej strany, čiže Caviezelov starý otec bol Slovák.

Referencie

Kategória:Kriminálne televízne seriály USA
Kategória:Televízne seriály z roku 2011